钦定古今图书集成/理学汇编/文学典/第094卷 > 林保童〈尹〉
## 钦定古今图书集成/理学汇编/文学典/第094卷 > 林保童〈尹〉

按《福建通志》：“保童，字子成。群书一览成诵，为文不烦
绳削，自中矩度。洪武进士，知绥宁县。文学政事，表表
一时，著《成斋稿》。子尹领乡荐，亦有时名，著《雪斋稿》。”

===陈宇===按《福建通志》：“宇字时清。尝辟园构亭，扁景四十，各咏
以诗。尝谓吾性情真隐，山水真乐，翫游真境，诗书真
味，吟咏真趣，因号五真居士。”有《五真集》十六卷。课二
子褒、裦，并举进士。